
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 10.08.2026, ora 08.00 – 11.08.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 11.08.2026, ora 08.00

RÂURI: 
Debitele au fost relativ staționare, exceptând râurile din bazinele hidrografice: Buzău, Rm. Sărat, Trotuș, Bistrița, Moldova, Suceava și cursul Siretului, unde au fost în scădere, precum și cursul superior al Prutului, unde au fost în creștere prin propagare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) în bazinul mijlociu si inferior al Prahovei și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna, Tazlău, Putna, Rm. Sărat, Bârlad, bazinele mijlocii și inferioare ale Someșului, Mureșului, pe cursul superior al Prutului și pe afluenții acestuia, pe unii afluenți din bazinele Jiului, Oltului și Argeșului.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare. 

Sunt posibile creșteri izolate de niveluri și debite pe unele râuri mici din zonele de deal și munte, datorită precipitațiilor prognozate.

Nivelurile pe râuri la stațiile hidrometrice se vor situa sub COTELE DE ATENȚIE.
DUNĂRE:
Debitul la intrarea în țară (secțiunea Baziaș) în intervalul 10 – 11.08.2026 a fost staționar, având valoarea de 1400 m3/s, sub media multianuală a lunii august (3900m3/s).
În aval de Porțile de Fier debitele au fost în scădere.

Debitul la intrarea în țară (secțiunea Baziaș) va fi staționar (1400 m3/s).

În aval de Porțile de Fier debitele vor fi staționare pe sectorul Gruia – Corabia și în scădere pe sectorul Tr. Măgurele - Tulcea. 

2. Situaţia meteorologică în intervalul 10.08.2026, ora 08.00 – 11.08.2026, ora 08.00

A.N.M. a emis o INFORMARE Meteorologică / ATENŢIONARE Meteorologică, cod galben / AVERTIZARE Meteorologică, cod Portocaliu: 

Mesaj 1

INFORMARE Meteorologică - valabilă în intervalul 10.08.2026, ora 10.00 – 12.08.2026, ora 21.00, vizând caniculă, temperaturi deosebit de ridicate, disconfort termic ridicat, nopți tropicale, conform căreia: Va fi caniculă și temperaturi deosebit de ridicate, luni (10 august) în vestul țării, marți (11 august) în vest, nord-vest, în sud și local în rest, iar miercuri (12 august) în sud-vest și în extremitatea de sud. Temperaturile maxime vor fi cuprinse în general între 30 și 36 de grade, iar marți în Câmpia de Vest vor atinge 37...39 de grade. 

Disconfortul termic se va accentua, iar indicele temperatură-umezeală (ITU) va atinge și va depăși pragul critic de 80 de unități, luni (10 august) în regiunile vestice și sud-vestice, marți (11 august) îndeosebi în zonele de câmpie, iar miercuri (12 august) local în sudul teritoriului. 

Nopțile vor fi tropicale, pe arii restrânse în vestul și sudul țării, cu cele mai ridicate temperaturi minime în Dealurile de Vest și pe litoral, până la 22...23 de grade.

Notă: În noaptea de marți spre miercuri și pe parcursul zilei de miercuri, temporar vor fi intensificări ale vântului în vestul și sud-estul teritoriului, în general cu viteze de 40...50 km/h. Vor fi perioade cu instabilitate atmosferică marți (11 august), izolat în zona Carpaților Orientali și Munții Apuseni, iar miercuri (12 august) local în zona de munte, în sud-vest și centru.

Mesaj 2

ATENŢIONARE Meteorologică, cod galben - valabilă în intervalul 10.08.2026, ora 10.00 – 11.08.2026, ora 10.00, vizând temperaturi deosebit de ridicate, caniculă, disconfort termic ridicat, noapte tropicală, în județele Caraș-Severin, Timiș, Arad, Bihor, Satu Mare, Sălaj și Maramureș, conform căreia: Luni (10 august), în județele Caraș-Severin, Timiș, Arad, Bihor, Satu Mare, Sălaj și Maramureș temperaturile vor fi deosebit de ridicate, local va fi caniculă și disconfort termic ridicat, iar indicele temperatură-umezeală (ITU) va atinge pragul critic de 80 de unități. Temperaturile maxime vor fi cuprinse între 33...34 de grade în Maramureș și în nord-vestul Transilvaniei și 35...36 de grade în Banat și Crișana, iar pe arii restrânse noaptea va fi tropicală cu minime de 21...23 de grade în Dealurile de Vest.
Mesaj 3

ATENŢIONARE Meteorologică, cod galben - valabilă în intervalul 11.08.2026, ora 10.00 – 12.08.2026, ora 10.00, vizând temperaturi deosebit de ridicate, caniculă, disconfort termic ridicat, noapte tropicală, în Oltenia, Muntenia, sudul și local centrul Moldovei și cea mai mare parte a Transilvaniei, conform căreia: Marți (11 august), în Oltenia, Muntenia, sudul și local în centrul Moldovei și în cea mai mare parte a Transilvaniei se vor înregistra temperaturi deosebit de ridicate, local va fi caniculă, disconfortul termic va fi în creștere, iar indicele temperatură-umezeală (ITU) pe arii restrânse va atinge pragul critic de 80 de unități. Temperaturile maxime vor fi cuprinse între 33 și 37 de grade, cu cele mai mari valori în sud-vestul Olteniei. Pe arii restrânse noaptea va fi tropicală cu minime de 18...20 de grade.

AVERTIZARE Meteorologică, cod portocaliu - valabilă în intervalul 11.08.2026, ora 10.00 – 12.08.2026, ora 10.00, vizând caniculă, disconfort termic accentuat și noapte tropicală, în județele Caraș-Severin, Timiș, Arad, Bihor, Satu Mare, Sălaj și Maramureș, conform căreia: În județele Caraș-Severin, Timiș, Arad, Bihor, Satu Mare, Sălaj și Maramureș, canicula se va intensifica, disconfortul termic va fi accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor încadra între 35 și 38 de grade, cu cele mai mari valori în Câmpia de Vest, unde izolat se vor atinge 39 de grade. Local, în special în zonele deluroase, noaptea va fi tropicală cu minime de 19...21 de grade.

Aceaste mesaje meteorologice au fost transmise de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - toate PREFECTURILE JUDEŢELOR ŢĂRII – INFORMARE Meteorologică – mesaj 1
· - ARAD, BIHOR, CARAŞ-SEVERIN, MARAMUREŞ, SATU-MARE, SĂLAJ şi TIMIŞ – ATENŢIONARE Meteorologică, cod Galben – mesaj 2
· - BACĂU, BRAŞOV, BUZĂU, CĂLARAŞI, COVASNA, HARGHITA, IALOMIŢA, NEAMŢ, PRAHOVA și VRANCEA – ATENŢIONARE Meteorologică, cod Galben – mesaj 2
•
- ALBA, ARGEŞ, BACĂU, BRAŞOV, BRĂILA, BUZĂU, BISTRIŢA-NĂSĂUD, CĂLARAŞI, CLUJ, DÂMBOVIŢA, DOLJ, GALAŢI, GIURGIU, GORJ, HUNEDOARA, IAŞI, IALOMIŢA, MEHEDINŢI, MUREŞ, OLT, PRAHOVA, SIBIU, TELEORMAN, VÂLCEA, VASLUI, VRANCEA, ILFOV şi Municipiul Bucureşti – ATENŢIONARE Meteorologică, cod Galben – mesaj 3
•
- ARAD, BIHOR, CARAŞ-SEVERIN, MARAMUREŞ, SATU-MARE, SĂLAJ şi TIMIŞ – AVERTIZARE Meteorologică, cod Portocaliu – mesaj 3
În ţară, vremea a devenit călduroasă în cea mai mare parte a țării, caniculară în Banat și pe alocuri în Crișana. Indicele temperatură-umezeală (ITU) a atins pragul critic de 80 de unități local în sudul Banatului și al Olteniei. Pe parcursul zilei, cerul a fost variabil în zonele de munte, în Transilvania, Oltenia și vestul Munteniei, iar în restul teritoriului și al intervalului a fost mai mult senin. Vântul a suflat slab și moderat. Temperaturile maxime s-au încadrat între 26 de grade la Mangalia și 36 de grade la Săcuieni, Sânnicolau Mare și Jimbolia, iar la ora 6.00 se înregistrau valori termice cuprinse între 8 grade la Miercurea Ciuc și 26 de grade la Șiria. Spre dimineață cu totul izolat în depresiunile din estul Transilvaniei s-a format ceață.
La Bucureşti, vremea a fost călduroasă. Cerul a fost senin, iar vântul a suflat slab până la moderat. Temperatura maximă a fost de 31 de grade la Afumați, 32 de grade la Băneasa și 33 de grade la Filaret, iar la ora 6 se înregistrau 16 grade la Băneasa, 18 grade la Afumați și 20 de grade la Filaret.
3. Prognoza meteorologică în intervalul 11.08.2026, ora 08.00 – 12.08.2026, ora 08.00

În ţară, vremea va fi călduroasă în toată țara, iar în vest, nord-vest, sud și local în rest va fi caniculă și disconfort termic accentuat. Indicele temperatură-umezeală (ITU) va atinge pragul critic de 80 de unități mai ales în Câmpia de Vest și în Câmpia Română. Temperaturile maxime se vor încadra între 30 de grade pe litoral și 39 de grade izolat în Banat și Crișana, iar cele minime vor fi cuprinse între 12 grade în estul Transilvaniei și 22 de grade în Dealurile de Vest și pe litoral. Cerul va fi variabil, cu înnorări după-amiaza și seara îndeosebi în zona Carpaților Orientali și în Munții Apuseni, iar noaptea în nordul Moldovei unde pe arii restrânse vor fi averse (cantități de apă de 1...5 l/mp) și descărcări electrice. Vântul va sufla slab și moderat, temporar cu intensificări spre seară și noaptea în regiunile vestice și sud-estice (rafale în general de 40...50 km/h).
La Bucureşti, vremea va deveni caniculară și disconfortul termic se va accentua, astfel indicele temperatură-umezeală (ITU) va depăși pragul critic de 80 de unități. Temperatura maximă va fi de 35...36 de grade, iar cea minimă de 17...20 de grade (noapte tropicală). Cerul va fi mai mult senin, iar vântul va sufla slab și moderat, cu ușoare intensificări spre sfârșitul intervalului (rafale de 35...40 km/h).
II.
CALITATEA APELOR
2.1. Pe fluviul Dunărea

Nu au fost semnalate evenimente deosebite.
2.2. Pe râurile interioare

S.G.A. Gorj informează cu privire la producerea, la data de 10.08.2026, în jurul orei 09:00, a unui incident de poluare accidentală a râului Jiu, în zona stației de epurare aparținând S.C. ApaRegio Gorj S.A., județul Gorj.

În vederea verificării situației și stabilirii cauzelor și impactului asupra factorului de mediu apă, personal de specialitate din cadrul S.G.A. Gorj s-a deplasat în teren, unde au fost efectuate investigații și prelevări de probe de apă.

Urmare a informării jurnaliștilor DIGI TV, reprezentanții A.B.A. Jiu, S.G.A Gorj, G.N.M Gorj și I.P.J Gorj s-au deplasat la fața locului și au constatat că, pe canalul deschis de evacuare a apelor uzate generate de stația de epurare a Mun. Tg Jiu, se evacua un debit constant de apă cu miros specific apelor uzate menajere neepurate. Nu s-a constatat mortalitate piscicolă și nu există operatori afectați în aval de evacuare.
Au fost recoltate probe de apă în secțiunile: 

1. Râul Jiu - amonte cca. 40 m de  evacuarea apelor uzate menajere în  secțiunea „evacuare generală–ieșire Stație epurare Tg-Jiu”– S.C. APAREGIO GORJ S.A.- C.E.D.  Tg-Jiu;  

2. Evacuare generală –ieșire Stație epurare Tg.Jiu”-  S.C. APAREGIO GORJ S.A.- C.E.D.  Tg-Jiu;

Râul Jiu  - aval cca. 40 m de  evacuarea apelor uzate menajere în  secțiunea „evacuare generală –ieșire Stație epurare Tg-Jiu”– S.C. APAREGIO GORJ S.A.- C.E.D.  Tg-Jiu;  

Se vor lua măsurile care se impun după efectuarea analizelor  probelor de laborator.
A.B.A. Crișuri informează cu privire la producerea, în data de 10.08.2026, în jurul orei 08:00, a unui poluări accidentale a râului Crisul Negru. A fost semnalizată mortalitate piscicolă la stavilarul de la Tulca, pe canalul Culiser.

Personal de specialitate din cadrul A.B.A. Crișuri s-a deplasat în teren pentru investigații și prelevări de probe de apa. Vom reveni cu informații suplimentare.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni), la data de 07.08.2026, la staţia cu indicativul TL-3 și în data de 09.08.2026, la staţia cu indicativul CT-5. 

A.N.M.A.P.-D.J.M. Dâmbovița informează că la data de 10.08.2026, la ora 11.27, pe raza localității Bălteni, comuna Conțești, județul Dâmbovița, a fost semnalat un incendiu cu degajări mari de fum, în care au ars cca 5 tone de deșeuri de mase plastice depozitate necontrolat, pe o suprafaţă de 500 mp. Echipajele I.S.U. Dâmbovița au intervenit pentru stingere. 

Incendiul a fost lichidat în jurul orei 13.00.

3.2. În domeniul solului şi vegetaţiei

Direcţia Silvică Caraș Severin informează despre producerea, în data de 07.08.2026, la ora 16.30, a unui incendiu de litieră pe raza Ocolului Silvic Valea Bistrei, localitatea Maru, comuna Zăvoi, judeţul Caraș Severin. A fost afectată o suprafață de 7 ha în fond forestier de stat. Incendiul a fost stins în 07.08.2026, la ora 21.00, de personalul silvic, pompieri şi cetăţeni. Cauza izbucnirii incendiului a fost un arbore trăznit.

Direcţia Silvică Caraș Severin informează despre producerea, la data de 08.08.2026, la ora 05.20, a unui incendiu de litieră pe raza Ocolului Silvic Valea Bistrei, localitatea Maru, comuna Zăvoi, judeţul Caraș Severin. A fost afectată o suprafață de 8,6 ha în fond forestier de stat. Incendiul a fost stins la 08.08.2026, la ora 23.00, de personalul silvic, pompieri şi cetăţeni. Cauza izbucnirii incendiului a fost extinderea focului din u.a.-ul alăturat.

Direcţia Silvică Caraș Severin informează despre producerea, la data de 08.08.2026, la ora 16.30, a unui incendiu de litieră pe raza Ocolului Silvic Valea Bistrei, localitatea Maru, comuna Zăvoi, judeţul Caraș Severin. A fost afectată o suprafață de 15,8 ha în fond forestier de stat. Incendiul a fost stins în 08.08.2026, la ora 17.00, de personalul silvic, pompieri şi cetăţeni. Cauza izbucnirii incendiului a fost extinderea focului din u.a.-ul alăturat.

Direcţia Silvică Caraș Severin informează despre producerea, la data de 08.08.2026, la ora 07.20, a unui incendiu de litieră pe raza Ocolului Silvic Oțelu Roșu, localitatea Maru, judeţul Caraș Severin. A fost afectată o suprafață de 25,42 ha în fond forestier de stat. Incendiul a fost stins la data de 09.08.2026, la ora 23.49, de personalul silvic, pompieri şi cetăţeni. Cauza izbucnirii incendiului a fost un arbore trăznit.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

